Document ID: /roh_data/filtered/fineweb-2-filterrobots_roh.jsonl.gz/37978

A l’anteriur schef da l’AutoDaPosta SA, Daniel Landolf, smanatschan fin a tschintg onns praschun. La polizia federala Fedpol ha avert ina procedura penala cunter el e ses schef da finanzas da lez temp, Roland Kunz. Quai pervi da cugliunaria, sco la SonntagsZeitung scriva.
Tenor Fedpol duain las investigaziuns esser terminadas en intgins mais. I saja pussaivel ch’i dettia investigaziuns encunter ulteriuras persunas. La Posta n’ha betg prendì posiziun en chaussa.
RR novitads 09:00